Tróndur nektet " å svikte sine gamle venner" og selv om Tori oppfordret Sigmund til å halshogge Trond, lot Sigmund være. I stedet valgte han å føre ham til Olav Tryggvasmen. Dette lyktes han ikke i, da været var bemerkelsesverdig ugunstig ved to forsøk, noe Trond forklarte med at ville vedvare, så lenge han ble ført mot sin vilje. Olav Tryggvasson hadde uten tvil drept Tróndur í Gøtu slik han gjorde med flere Håløygske stormenn, som nektet å underkaste seg. Tróndur tok sin hevn i 1005, i en nattlig aksjon ved å angripe Sigmundur på Skúvoy, hvor de tok Sigmundur på sengen. Sigmundur og hans tro følgesvenn og fetter Tóri Beinirsson sprang i havet sammen med karlen Einar på Suðuroy. Deres svømmetur er legendarisk og blant annet gjengitt i kvadet (Det yngre kvad om Sigmund), som hvert eneste skolebarn på Færøyene stifter bekjentskap til i undervisningen. Mens Tóri og Einar døde på svømmeturen, lyktes Sigmundur å nå Sandvík på Suðuroy, hvor han ble drept av bonden Torgrímur Illi, som var en av Tróndurs menn.